b'\n_START_ARTICLE_\nCelta de Vigo\n_START_PARAGRAPH_\nReal Club Celta de Vigo, tudi Celta de Vigo ali Celta Vigo je \xc5\xa1panski nogometni klub iz mesta Vigo v Galiciji. Ustanovljen je bil 23. avgusta 1923 in trenutno igra v La Ligi, 1. \xc5\xa1panski nogometni ligi._NEWLINE_Vidnej\xc5\xa1i uspeh Celte Vigo v doma\xc4\x8dih tekmovanjih je trikratna osvojitev naslova podprvaka \xc5\xa1panskega pokala (v letih 1948, 1994 in 2001). Trikrat pa je bil ta klub tudi prvak 2. \xc5\xa1panske nogometne lige (v letih 1936, 1982 in 1992). Do sedaj najvi\xc5\xa1je dose\xc5\xbeeno mesto v La Ligi pa je 4. mesto (v sezonah 1947/48 in 2002/03). V evropskih tekmovanjih pa je najvidnej\xc5\xa1i uspeh Celte Vigo osvojitev naziva prvaka Pokala Intertoto leta 2000. Tistega leta si je Celta Vigo delila naslov z Udinesejem in Stuttgartom._NEWLINE_Doma\xc4\x8di stadion Celte Vigo je Bala\xc3\xaddos, ki sprejme 29.000 gledalcev. Barvi dresov sta svetlo modra in bela. Nadimki nogometa\xc5\xa1ev so C\xc3\xa9lticos (Kelti), Celti\xc3\xb1as (Male Celte) in Celestes (Nebe\xc5\xa1ko Modri).'